Ing Indonésia tuwuhan pethèt kalebu akèh cacahé. Godhong tuwuhan pethet kerep kanggo ramban pakan kéwan, déné wijiné kang isih ijo lumrahé kanggo masakan upamané campuran buntil utawa bothok. Pupus godhonge uga kena kanggo campuran pecel. Kajaba iku kayu pethèt kang atos uga kena kanggo kayu obong utawa kanggo olah-olah ing pawon. Ing laladan tartamtu ana kang ngunakaké godhong pethèt kang isih nom (pupuse) dadi tamba tatu anyaran.